b'\n_START_ARTICLE_\nJohn Mosby Bacon\n_START_SECTION_\n\xc5\xbdivljenjepis\n_START_PARAGRAPH_\nVoja\xc5\xa1ko kariero je pri\xc4\x8del kot prostovoljec pri kentuckyjski konjenici med ameri\xc5\xa1ko dr\xc5\xbeavljansko vojno; ob koncu slednje je imel \xc4\x8din majorja. Leta 1866 je bil s \xc4\x8dinom stotnika dodeljen 9. konjeni\xc5\xa1kemu polku. Za zasluge med bitko za Resaco (maj 1864) je bil brevetno povi\xc5\xa1an; isto za zasluge med teksa\xc5\xa1ko indijansko kampanjo. Med 9. septembrom 1890 in 17. novembrom 1894 je bil Bacon, takrat major pri 7. konjeni\xc5\xa1kemu polku, je bil v. d. generalnega in\xc5\xa1pektorja._NEWLINE_Leta 1898 je bil Bacon name\xc5\xa1\xc4\x8den v Saint Paulu (Minnesota) kot poveljnik Oddelka Dakot (Department of the Dakotas), pri \xc4\x8demer je imel polna pooblastila za ravnanje z indijanskimi plemeni. Poleg poveljstva nad 3. pehotnim polkom je imel na voljo \xc5\xa1e nekaj konjenice._NEWLINE_Najbolj je znan po bitki za Sugar Point. Septembra 1898 je dobil obvestila o uporu pillagerske skupine indijanskega plemena Chippewa, tako da je proti jezero Leech poslal predhodnico 20 mo\xc5\xbe, nato pa je sam poveljeval glavnini 80 mo\xc5\xbe iz sestave 3. pehotnega polka. Bacon in njegovi mo\xc5\xbeje so 5. oktobra ob 5. uri zjutraj pristali na Medvedjem otoku (Bear Island), kjer je po nesre\xc4\x8di izstreljen strel on 11:30 pri\xc4\x8del sovra\xc5\xbenosti. Prva poro\xc4\x8dila v medijih so govorila o pokopu ameri\xc5\xa1kih vojakov in da je bil med mrtvimi tudi Bacon; tako je The Deseret News objavil, da je bil po poro\xc4\x8dilih ubit general Bacon in sto vojakov. Prva poro\xc4\x8dila so bila napa\xc4\x8dna, saj so \xc5\xbee 6. oktobra poro\xc4\x8dali, da je Baconova enota po vsej verjetnosti varna in 7. oktobra je The New York Times poro\xc4\x8dal, da je Baconova enota na varnem v Walkerju (Minnesota). \xc4\x8clanek v The New York Timesu je tako navajal Baconovo poro\xc4\x8dilo, da je dal izbrisati celotno pillagersko skupino in da ni potrebe po dodatnih okrepitvah. Still, The Washington Observer pa je \xc5\xa1e 10. oktobra objavil \xc4\x8dlanek, da je bil Bacon ubit z vsemi svojimi ljudmi. V resnici je bil spopad z Indijanci ve\xc4\x8dji poraz za Kopensko vojsko ZDA, kljub temu da so dejansko padli le en \xc4\x8dastnik in \xc5\xa1est vojakov. Kljub temu da je sprva zatrjeval, da ne potrebuje okrepitev, je 11. oktobra zaprosil za posredovanje vojakov iz sestave 4. in 7. pehotnega polka, pri \xc4\x8demer je posvaril Indijance, da jih bo zasledovalo tiso\xc4\x8de vojakov, \xc4\x8de ne bodo predali tistih, ki jih i\xc5\xa1\xc4\x8de zvezna vlada. Ob koncu meseca je \xc4\x8deta G iz sestave 3. pehotnega polka vzpostavila Camp Bacon v Walkerju.'